OŠ TRPANJ

KRALJA TOMISLAVA 41

20240 TRPANJ

 ELEMENTI I KRITERIJI OCJENJIVANJA - ENGLESKI JEZIK (1. - 4. RAZRED, 1. STRANI JEZIK)

šk. god. 2014. / 2015.

Učiteljica: Marijana Mrčavić - Budimir

**Razumijevanje slušanjem**

Nakon čitanja ili slušanja rečenica / teksta / dijaloga, učenici:

- ispravljaju netočne navode ili zadržavaju točne

-spajaju sliku s navedenim rednim brojem

-crtaju po redosljedu govorenja (provjera vokabulara)

-popunjavaju tablice ili praznine u tekstu traženim podacima

-zaokružuju točnu riječ

OCJENA :

ODLIČAN Učenik u potpunosti razumije upute učitelja ako ovaj govori polako i razgovjetno te koristi poznati fond riječi. Učenik u potpunosti razumije jezičnu poruku.

VRLO DOBAR Učenik razumije upute učitelja uz manje poteškoće ako ovaj govori polako i razgovjetno te koristi poznati fond riječi. Učenik uglavnom razumije jezičnu poruku.

DOBAR Učenik razumije upute učitelja uz veće poteškoće ako ovaj govori polako i razgovjetno te koristi poznati fond riječi. Učenik samo djelomično razumije jezičnu poruku i uz učiteljevu pomoć rješava zadatke.

DOVOLJAN Učenik jedva razumije upute učitelja ako ovaj govori polako i razgovjetno te koristi poznati fond riječi. Učenik samo uz učiteljevu pomoć djelomično rješava zadatke te samo djelomično razumije jezičnu poruku.

NEDOVOLJAN Učenik uopće ne razumije upute učitelja, čak i ako ovaj govori polako i razgovjetno te koristi poznati fond riječi. Učenik ni uz pomoć učitelja ne rješava zadatke i ne razumije jezičnu poruku.

**Čitanje**

Nakon samostalnog čitanja teksta učenici:

-ispravljaju netočne navode ili zadržavaju točne

-odgovaraju na pitanja u vezi s tekstom

-slažu po redu dijelove teksta

-nadopunjavaju praznine u tekstu ponuđenim riječima ili rečenicama

-spajaju slikovne pojmove i rečenice

-spajaju pitanja i odgovore

-ponuđene riječi slažu tako da tvore rečenice

OCJENA:

ODLIČAN Obrađeni i uvježbani tekst učenik čita tečno i bez pogrešaka te razumije tekst.

VRLO DOBAR Obrađeni i uvježbani tekst učenik čita tečno uz manje pogreške te razumije tekst.

DOBAR Obrađeni i uvježbani tekst učenik čita s dosta pogrešaka i uz pomoć učitelja.

 Učenik razumije većinu teksta.

DOVOLJAN Obrađeni i uvježbani tekst učenik čita s puno pogrešaka čak i uz stalnu pomoć učitelja.

 Učenik tekst razumije samo djelomično.

NEDOVOLJAN Učenik ne zna pročitati niti razumije obrađeni i uvježbani tekst.

**Usmeno izražavanje**

Govorne sposobnosti se provjeravaju kroz:

-čitanje i prevođenje teksta ili dijaloga

-odgovaranje na pitanja u vezi a tekstom

-traženje specifičnih informacija

-izražavaje vlastitog mišljenja u vezi s tekstom

-opisivanje slika

OCJENA:

ODLIČAN Učenik točno odgovara na pitanja, služi se naučenim vokabularom i gramatičkim

 strukturama te zna oblikovati jednostavne rečenice i pitanja vezana uz obrađene teme.

 Izgovor mu je gotovo bez pogreške.

VRLO DOBAR Učenik usmeno koristi engleski jezik, ali ponekad griješi u odabiru vokabulara, gramatičkim

 strukturama te slaganju rečenica. Nakon upozorenja učitelja, sposoban je samostalno

 ispraviti pogreške.

DOBAR Učenik za gore navedene situacije koristi samo dijelove rečenica i potrebna mu je pomoć

 učitelja. Pravi dosta pogrešaka u izgovoru.

DOVOLJAN Učenik koristi engleski jezik u gore navedenim situacijama, no upotrebljava samo kratke

 odgovore i samo je uz stalnu pomoć učitelja u mogućnosti nešto reći na engleskom jeziku.

NEDOVOLJAN Učenik ne koristi engleski jezik u gore navedenim situacijama. Izgovor mu je loš i

 nerazumljiv.

**Pismeno izražavanje**

Nakon obrađene cjeline učenicima se daje pismeni ispit u kojem učenici:

-samostalno opisuju slike

-popunjavaju rečenice točnim oblicima glagola

-ponuđenim slikama upisuju riječi (vokabular)

-ponuđenim odgovorima pišu pitanja

-odgovaraju na pitanja

-gledajući ponuđenu tablicu samostalno tvore rečenice

-koristeći ključne riječi samostalno tvore rečenice

Velike pismene provjere znanja ( u trajanju od 45 minuta ) planirane su i najavljene.

Pišu se nakon pojedinih obrađenih i uvježbanih nastavnih cjelina.

One mogu biti kombinacija razumijevanja pisanog ili auditivnog teksta, provjera vokabulara, jednostavnih gramatičkih struktura, pismenog izražavanja itd.

KRITERIJI ZA VREDNOVANJE PISMENIH PROVJERA ZNANJA:

0% - 49% Nedovoljan ( 1 )

50% - 64% Dovoljan ( 2 )

65% - 79% Dobar ( 3 )

80% - 90% Vrlo dobar ( 4 )

91% - 100% Odličan ( 5 )

* U PRVOM RAZREDU PIŠU SE TRI ( 3 ) PISMENE PROVJERE, SVE U DRUGOM OBRAZOVNOM RAZDOBLJU.

**Zalaganje, aktivnost i odnos prema radu**

Učenikova aktivnost, kao i nedostatak iste, prati se i može se opisno ili brojčano ocijeniti na svakom satu. Ocjena iz odnosa prema radu utjecat će na zaključnu ocjenu.

Od učenika se očekuje pristojno ponašanje tijekom sata te neometanje nastave.

Učenici trebaju redovito nositi pribor za rad.

Učenici također trebaju redovito pisati domaću zadaću, što će se i provjeravati.

Treća nenapisana zadaća ( evidentirana kao minus u rubrici pismenog praćenja ) ima za posljedicu brojčanu ocjenu nedovoljan ( 1 ) u rubrici zalaganja.